Da ustvariš notni zapis v MuseScoru 4,
lahko izbereš "Datoteka–novo"
ali izbereš ta gumb "Dodaj" v sekciji z zapisi.
To odpre seznam glasbil, ki jih lahko dodaš v notni zapis,
če nanje dvoklikneš ali pritisneš ta gumb.
Za hitro iskanje med glasbili
lahko tudi vneseš njihovo ime v ta okvirček za iskanje.
V nekaterih primerih bodo alternativne različice glasbila.
Na primer, kitara je lahko zapisana v tablaturah ali standardni notaciji.
Lahko tudi izbereš zavihek "Ustvari iz predloge",
da ustvariš zapis iz številnih pripravljenih predlog.
Ko si izbral svoja glasbila,
lahko pritisneš "Končano", da takoj začneš vnašati note,
vendar lahko tudi pritisneš "Naprej", če želiš določiti več podatkov
kot so tonaliteta, taktovski način, tempo in število taktov.
Ko je zapis ustvarjen,
lahko narediš dodatne spremembe z našim novim panelom "Glasbila".
Na primer, klavirju lahko dodaš tretje črtovje.
V primeru kitare lahko ustvariš povezano tablaturno črtovje tako,
da razširiš glasbilo, s čimer lahko vidiš njegove lastnosti,
pritisneš na ta gumb za nastavitve in potem izbereš "Ustvari povezano črtovje".
Ko je črtovje ustvarjeno, lahko izbereš "Tablature" iz tega seznama.
Tako bo notacija, vnesena v enem črtovju, bila prikazana tudi v drugem.
Če ti je bil tutorial všeč in želiš izvedeti več o MuseScoru,
si poglej nekaj sledečih poglavij na našem YouTube kanalu
ali poglej v naš spletni priročnik, do katerega najdeš povezavo v opisu spodaj.